Fergie

Fergie Duhamel, rodným menom Stacy Ann Ferguson (* 27. marec 1975, Hacienda Heights, Kalifornia, USA), známa pod umeleckým menom Fergie, je americká speváčka a herečka.
Je držiteľka cenytGrammy za najlepšiu americkú popovú/R&amp;B speváčku a herečku. Je bývalou členkou televízneho seriálu Kids Incorporated, skupiny Wild Orchid, TV show Great Pretenders a bola tiež speváčkou v skupine The Black Eyed Peas. Vydala sa aj na sólovú dráhu a v septembri 2006 vydala svoj debutový sólový album "The Dutchess".
Fergie sa narodila v meste Whittier v Kalifornii Patricovi Fergusonovi a Terri Gore. Ako detská herečka účinkovala niekoľko rokov v televíznom programe "Kids Incorporated" s Renee Sandsovou, ktorá sa stala neskôr členkou skupiny Wild Orchid. Fergusonová navštevovala strednú školu Glena A. Wilsona.
V Septembri 2004 začala chodiť s hercom Joshom Duhamelom, známym z filmu "Transformers" alebo "Las Vegas: Casino", a 10. januára 2009 uzavreli manželstvo v rímskokatolíckom kostole v Malibu.
Detstvo.
Jej rodičia, Terra a Pat, podporovali Fergie a jej mladšiu sestru Danu Karrieren v rozhodnutí pôsobiť v šoubiznise.
Fergie dostala svoju prvú hereckú príležitosť ako moderátorka v zábavnom programe "The Charlie Brown and Snoopy Show" (1983), ale tiež vo dvoch špeciálnych televíznych vysielaniach – "It´s Flashbeagle, Charlie Brown and Snoop Show" (1984), čo boli populárne moderátorske vysielania a talk show.
Účinkovala i v reklame na Rice Krispies (1984).
V roku 1986 si Fergie zahrala v hororovej komédii "Monster in the closet", zároveň však naďalej účinkovala v televíznom seriáli "Kids Incorporated: Charbusters" a "Kids Incorporated: Rock in the New Year."
V roku 1989 opustila svet reflektorov a vrátila sa do obyčajného života tínedžerky.
Wild Orchid.
Hudba ale bola stále jej najväčšou vášňou, a tak založila spolu so Stefanie Ridel a s kolegyňou Rance Sandstorm z televízneho programu "Kids Incorporaded" skupinu Wild Orchid.
V roku 1999 mala skupina vlastný televízny seriál FOX TV.
Svoj voľný čas ale neskôr venovala len skupine.
Tá v roku 1997 vydala svoj prvý album "Wild Orchid" a hneď potom, o rok neskôr nasledovalo ďalší, s názvom "OXYGEN!"
V roku 2001 pripravila skupina tretí album, ale už ho nestihla vydať. Skupina sa rozpadla kvôli psychickým problémom a depresiám, ktoré sa u Fergie objavovali v takej miere, že musela podstúpiť terapiu.
O rok neskôr sa vrátila k profesionálnej speváckej kariére. Túžila však po zmene a tak odišla do Los Angeles.
The Black Eyed Peas.
Medzitým spoznala Will.i.am z Black Eyed Peas.
Stretávali sa spolu často, v rôznych televíznych show. Potom prijala na krátky čas ponuku a spevácky doprevádzala skupinu Trio. Nahrala s nimi 3 songy.
Black Eyed Peas začali pod názvom Lban Klann (1989) v zložení: Will.i.am, Apl.de.ap a Taboo. Roku 1998 uverejnili svoje prvé dielo s názvom Behind the Front a tiež Bridging the Gap (2000)
Ich štýl hudby bol ojedinelý a neznámy a spolupracovali s nimi umelci ako napr. Macy Gray alebo Wyclef Jean.
Až po troch rokoch vydali svoj v poradí tretí album "Elephunk", na ktorom sa podieľala i Fergie.
Tá prijala svoje umelecké meno a skupina ju oficiálne prijala za členku. Nasledoval štvrtý album "Monkey Bussiness" z roku 2005. V roku 2009 vydali v poradí piaty album s názvom "The E.N.D," ktorý je považovaný za ich najlepší. BEP sa odklonili od R’n’b štýlu bližšie k elektru. Najznámejšia je skladba „Boom boom Pow“, alebo „Meet Me Halfway“, ktorá dominovala na hudobných staniciach. Šiestym albumom sa stal v roku 2010 "The Begining". Od tej doby sa členovia venujú sólovým kariéram.
Sólová kariéra.
Vďaka veľkým úspechom skupiny sa pokúšala Fergie preraziť i v sólovej dráhe a spoločne s Will.i.am naspievala soundtrack 50erste Dates (2004)
V roku 2006 vydala svoj debutový album s názvom "The Dutchess", z neho pochádzajú i úspešné piesne „London Bridge“, „Fergalicious“, „Glamorous“ alebo „Big Girls Don't Cry“. Všetky single z jej albumu sa dostali do prvej päťky rebríčka Billboard Hot 100, čo sa dovtedy žiadnej speváčke nepodarilo. Tri single sa navyše dostali na vrchol a za „Big Girls Don't Cry“ obdržala i nomináciu na cenu Grammy Award.